* '''Filtrering''', hvor vandet passerer en [[si (filter)|si]] med tilstrækkeligt fin maskestørrelse. Selv om filtrering ikke renser vand, kan det være et nødvendigt første skridt for at undgå, at partikler forhindrer den egentlige rensning.
* '''Kogning''', hvor vandet bringes i kog længe nok til at uskadeliggjort eller dræbe [[mikroorganisme]]r. Kogning kan også fjerne ”"[[Hårdhed (vand)|hårdhed]]"” i vandet ved, at [[kalk (mineral)|kalk]] udfældes som [[kedelsten]]. Metoden fjerner dog ikke andre mineralske stoffer fra vandet.
* '''Filtrering''' med aktivt kul (se [[trækul]]). Det er den mest brugte metode til rensning af vand i husholdninger og [[akvarie]]r.
* '''[[Destillation]]''', hvor vandet bringes i dampform ved [[kogning]], hvorefter dampen fortættes under afkøling. På denne måde kan man levere næsten helt rent vand (99,9%), men enkelte stoffer vil dog følge med vanddampen og fortættes sammen med den. Se [[alkohol]].
* '''[[Omvendt osmose]]''' er en metode, hvor man udnytter en såkaldt halvgennemtrængelig hinde ([[semipermeabel membran]]). Ved normal [[osmose]] vil vandet af egen kraft bevæge sig gennem hinden i retning fra den svageste til den stærkeste [[Massekoncentration|koncentration]] af opløste stoffer. Ved omvendt osmose sætter man den forurenede vandmængde under et tryk, der er stærkt nok til at presse vandet i modsat retning. Hinden bruges altså som et [[filter (vand)|filter]].
* '''Demineralisering''' er en proces, hvor vandet passerer et filter med [[harpiks]]agtige stoffer, der binder [[metal]]ioner. På den måde kan man fremstille store mængder blødt, om end ikke helt rent, vand.
Kemi Sundhed Vand